Elsa: „Minu meelest toob küpsetamine kaasa palju positiivsust. Tunnen alati, kui küpsetan, kuidas mu stressitase langeb! Teiseks toob küpsetamine tuppa mõnusa hõngu. Ning loomulikult on nauding see, kui küpsetised on valminud ning neid saab maitsma hakata!
#000001
Mind võib tihti leida köögis midagi küpsetamas. Mulle meeldib oma pere üllatada nii magusate kui soolaste maitseelamustega. Usun, et see tugevdab suhteid ja loob parema õhkkonna. Ning kuna toit ise on minu jaoks väärtus, siis üritan ma kõik nö jäägid alati kuidagi ära kasutada.
#000002
Koos küpsetades on rõõmu ja elamusi kindlasti topelt. Mulle isiklikult meeldib enamasti küll üksi küpsetada, sest siis saan koostisosad ning mõõdutopsikud omas tempos ja oma käe järgi sättida, kuid oma topeltrõõmu saan ka siis, kui küpsetist pärast teistega jagan. Kindlasti meeldib mulle pere või sõpradega ühiselt kokata siis, kui on tulekul pühad või sünnipäevad. Varsti on käes jõulud, siis teen kindlasti perega koos piparkooke!
#000003
Seekord küpsetasime Tartu Toidujagamise vabatahtlikena koos Taimse Teisipäeva liikmetega. Küpsetamiseks pakkus oma köögi Looming Hostel ning päästetud toiduainetega varustas Tartu Toidupank. Mõte sellest, et saame oma küpsetisi jagada suure kogukonnaga, lisas sellesse protsessi palju positiivseid emotsioone – peale selle saime ettevõtmise käigus uusi tutvusi.
#000005
Oma küpsetised viisime Tartu Aparaaditehasesse, kus hiljuti avasime uue toidujagamise kapi. Kapist võivad kõik, kes soovivad, endale meelehead võtta, ja samuti võivad kõik sinna toitu teistele jagamiseks panna. Ma siiralt loodan, et meie kaks kooki jõudsid tänu sellele ettevõtmisele paljude inimeste koju ja et me saime tänu sellele tuua rõõmu ja soojust!
#000006
Valisime küpsetamiseks taimse šokolaadikoogi ja taimse banaanileiva – mõlemad koogid on väga lihtsad valmistada ja väga maitsvad.“
#000007
Sega kõik kuivained kokku. Lisa õli, kohv ja vesi ja sega sisse šokolaadinööbid, kui neid kasutad. Sega kõik läbi ja kalla küpsetuspaberiga kaetud 24 cm läbimõõduga küpsetusvormi. Küpseta 25 minutit 180 kraadi juures. Lase täielikult jahtuda. Glasuuri jaoks sulata vesivannil tume šokolaad taimse piimaga, sega ühtlaseks ja vala koogile. Soovi korral kaunista kook röstitud mandlilaastudega. Naudi tassi tee või kohviga!
#000009
Tükelda kaussi banaanid, lisa taimne piim ja õli. Püreesta saumikseriga. Lisa pruun suhkur, jahu, kaneel, küpsetuspulber ja sool ning sega. Lisa šokolaaditükid. Küpseta 180 kraadi juures umbes 60 minutit ja lase jahtuda.
#000011
Kalkulatsioon ja retseptide koostamine pagari- kondiitritöös
#000013
Lia ja hullult hea mandli-õunakook
#000014
Tordimeistrite Liit (TML) esindab Eesti pagari-kondiitrimagusaalal tegutsevaid ettevõtteid ja FIE-sid. TML edendab koostööd erinevate erialaste liitudega Eestis ja välismaal ning pakub soodustingimustel osalemist liidu poolt korraldatavatel üritustel ja messidel.
#000015